ஃஇஸ்லாமியர்கள் அதிகாலைப் பொழுதில் நோன்பு நோற்று, அந்திப் பொழுதில் முடிப்பது வழக்கம், அந்நிலையில் மக்கள் தமது சமயக்கடமைகளை மறந்திடாது இருக்க, அவர்களுக்கு நினைவூட்டும் முறையில் , ஃபக்கீர்கள் அதிகாலைப் பொழுதில் ‘தாயிரா’ என்ற இசைக் கருவியைக் கொண்டு இஸ்லாமியர்கள் வாழும் தெருக்களில் பாடல்களைப் பாடியவாறு வந்து மக்களை எழுப்புவர், நோன்பு நோற்கிற முப்பது நாட்களும் ஃபக்கீர்கள் இதனை ஒரு சமயப்பணியாக ஏற்று தம் முன்னோர்களின் வழி நடக்கின்றனர். இதற்கு யாசகமாக ரம்ஜான் பண்டிகையன்று அவரவர்கள் தங்கள் வசதிக்கேற்ப பணம் அல்லது பொருட்களைப் ஃபக்கீர்களுக்கு வழங்குவர். மக்கள் இதனைத் தங்களுக்குரிய ஜக்காத் ( ஏழை வரி) என்ற முறையில் கொடுக்கின்றனர்.